als_Latn dik_Latn sag_Latn
Asport- Pas përfundimit të ndeshjes ndërmjet Zvicrës dhe Shqipërisë të zhvilluar në Swisspoarena, për mikrofonat e Supersport ka folur edhe autori i golit të parë për Zvicrën, shqiptari nga Gjilani, Xherdan Shaqiri.
I emocionuar është shfaqur përpara telekamerave mesfushori i Bajern Mynih, në një intervistë të parë televizive për mediat shqiptare. “ Në prag të ndeshjes e denim shumë mirë që do të bëhej një lojë e fortë dhe shumë interesante, jam shumë i lumtur që fituam sepse Shqipëria është një skuadër e fortë që të krijon vështirësi. Në lidhje me kritikat e fundit që kanë ardhur në drejtimin tim për zgjedhjen e kryer duhet të them se nuk jam shumë i informuar sepse këto kohë gazetat nuk i kam lexuar, nuk më interesojnë shumë. Goli shënuar? Ishte moment i mirë për Zvicrën, një moment i keq për Shqipërinë. Nuk kam festuar sepse kam respekt, unë jam shqiptar, familja ime ndodhet në Kosovë- është shprehur Shaqiri që më pas është pyetur edhe për cështjen e zgjedhjes së tij, atë për të veshur fanellën helvete- Shumë njerëz këto vite më kanë quajtur tradhtar, por shumë prej tyre nuk e dinë aspak realitetin. Duhet të njohin në fillim realitetin, dhe pastaj duhet me gjyku dhe me dal në përfundime”, ka mbyllur komentin e tij për mediat shqiptare mesfushori organizator i Bajern Mynih.
Shumë i emocionuar është shfaqur edhe Granit Xhaka, i cili ka dashur të mbrohet nga akuzat e hedhura ndaj tij dhe shqiptarëve të tjerë që luajnë për Zvicrën, duke u shprehur se ai është shqiptar prej gjaku. “ Ka qënë një ndeshje e vështirë për mua dhe shokët e mi, nuk është e lehtë të luash kundër Shqipërisë sepse ne kemi gjak shqiptari, babain dhe mamanë i kam shqiptare, të gjithë na njohin dhe e dinë historinë tonë. Si të duket Shqipëria? Janë një skuadër e fortë, kanë shumë të rinjë interesantë, edhe sot në Luzern kanë luajtur një ndeshje të mirë”, është shprehur Xhaka.
You must be logged in to post a comment Login
als_Latn als_Latn als_Latn eng_Latn